钦定古今图书集成/明伦汇编/氏族典/第449卷 > 沈宸荃
## 钦定古今图书集成/明伦汇编/氏族典/第449卷 > 沈宸荃

按《明外史沈宸荃传》：“宸荃，慈谿人。崇祯十三年进士。
授行人，奉使旋里。福王时，命擢御史。时朝政大乱，宸
荃独持正要，人多疾之。出为苏松兵备佥事，未赴。南
都破，宸荃举兵邑中。鲁王监国，擢右佥都御史。已而
事败，宸荃弃家从王海外。王次长垣，连擢至大学士。
又从泛海，抵厦门。金门后，檥舟南日山，遭风殁于海。”